Komisijos reglamentas (EB) Nr. 2382/2002
2002 m. gruodžio 30 d.
iš dalies keičiantis Reglamentą (EEB) Nr. 94/92, nustatantį išsamias Tarybos reglamente (EEB) Nr. 2092/91 numatytos importo iš trečiųjų šalių tvarkos įgyvendinimo taisykles
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų [1] su paskutiniais pakeitimais, padarytais Komisijos reglamentu (EB) Nr. 473/2002 [2], ypač į jo 11 straipsnio 1 dalį,
kadangi:
(1) Reglamento (EEB) Nr. 2092/91 11 straipsnio 1 dalyje numatytas trečiųjų šalių, iš kurių turi būti kilę tam tikri ekologiški žemės produktai ūkio produktai, kad juos galėtų būti parduodama Bendrijoje, sąrašas, yra pateiktas Komisijos reglamento (EEB) Nr. 94/92 [3] su paskutiniais pakeitimais, padarytais Reglamentu (EB) Nr. 1162/2002 [4], priede. Šis sąrašas buvo sudarytas remiantis Reglamento (EEB) Nr. 2092/91 11 straipsnio 2 dalies nuostatomis.
(2) Šveicarijos įtraukimo į Reglamento (EB) Nr. 2092/91 11 straipsnio 1 dalyje numatytą sąrašą terminas baigiasi 2002 m. gruodžio 31 d. Argentinos, Australijos, Čekijos Respublikos, Vengrijos ir Izraelio įtraukimo į minėtą sąrašą terminas baigiasi 2003 m. birželio 30 d. Kad prekyba nenutrūktų, šių šalių įtraukimo į sąrašą laiką reikia pratęsti.
(3) Minėtos trečiosios šalys pateikė Komisijai informaciją apie taisyklių, lygiaverčių Tarybos reglamente (EB) Nr. 2092/91 nustatytoms taisyklėms, įgyvendinimą. Be to, veiksmingą įgyvendinimą patvirtino Komisijos tose šalyse atlikti patikrinimai vietoje.
(4) Vengrijos valdžios institucijos Komisijai pranešė, kad viena kontrolės ir sertifikatų išdavimo įstaiga nutraukė savo veiklą Vengrijoje. Todėl jos pavadinimas turėtų būti išbrauktas iš Reglamento (EEB) Nr. 94/92 priedo.
(5) Todėl Reglamentą (EEB) Nr. 94/92 reikėtų atitinkamai iš dalies pakeisti.
(6) Šiame reglamente numatytos priemonės atitinka Reglamento (EEB) Nr. 2092/91 14 straipsnyje nurodyto Komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 94/92 priedas iš dalies keičiamas pagal šio reglamento priedą.
2 straipsnis
Šis reglamentas įsigalioja 2003 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. gruodžio 30 d.